Joriy yilning iyun-iyul oylarida Toshkent shahridagi mahallalarda qurilish, ta’mirlash va obodonlashtirish ishlari amalga oshiriladi. Poytaxtning 11ta tumanda joylashgan 88ta mahallada tegishli ishlar olib boriladi. Toshkent shahri matbuot xizmati bu boradagi ishlar boshlanib ketgani haqida ma’lumot berdi. Taqdim etilgan fotosuratlarda ko‘rish mumkinki, ishchilar kecha-yu kunduz ishni davom ettirishmoqda. Shahar hokimi Jahongir Ortiqxo‘jayev esa ishlarni joyida nazorat qilib turibdi. Bundan oldinroq Toshkent shahrida qurilish, ta’mirlash va obodonlashtirish ishlari amalga oshiriladigan mahallalar ro‘yxati e’lon qilingandi.